Ove Laurentius Ekman
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Norske arkitekter fram til 1900
Ove Laurentius Ekman var en norsk arkitekt. Han var en av landets mest produktive arkitekter på 1800-tallet.
Bakgrunn Ekman var utdannet ved Den kongelige Tegneskole i Oslo, i Westfalen og i München. Fra 1872 var han assistent hos Jacob Wilhelm Nordan, men startet snart egen praksis i Oslo. Fra ca. 1890 hadde han praksis i samarbeid med Einar Smith, fra 1910 også med Carl Michalsen. Bygninger Ekman var en av landets mest produktive arkitekter på 1800-tallet. Han tegnet en rekke bygninger, særlig forretningsgårder og skoler, spesielt i Oslo i forbindelse med den intense byggevirksomheten i 1890-årene. Stilmessig er de fleste byggene utført i nyrenessanse, men etter hvert også i nybarokk. Blant hans mer kjente arbeider er Uranienborg skole, Bjølsen skole og Kampen skole i Oslo (alle fra 1886), den tidligere Vestheim skole, nå Den franske skole i Oslo, Lycée René Cassin (1893/1897), Lillehammer sparebank og festivitetslokale (1892–1896), Strømsø skole og Bragernes skole i Drammen (1893), City-passasjen (1897–1898) og Magnusgården på hjørnet av Karl Johans gate og Rosenkrantz' gate i Oslo (1899).Han hadde en rekke offentlige verv og virket som jurymedlem i flere viktige arkitektkonkurranser i 1890-årene. Les mer i Store norske leksikon Ove Ekman i Norsk biografisk leksikon Ove Ekman i Norsk kunstnerleksikon arkitektur i Norge nyrenessanse nybarokk